Държавен вестник, бр. 20, 2025 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  20
ОФИЦИАЛЕН РАЗДЕЛ
МИНИСТЕРСТВА
И ДРУГИ ВЕДОМСТВА
МИНИСТЕРСТВО 
НА ОБРАЗОВАНИЕТО И НАУКАТА
НАРЕДБА № 1
от 6 март 2025 г.
за реда за публикуване и съхранение на дан­
ните и публикациите в Българския портал 
за отворена наука
Г л а в а  п ъ р в а
ОБЩИ РАЗПОРЕДБИ
Чл. 1. С тази Наредба се определя редът 
за публикуване и съхранение на данни и 
публикации, резултат от научни изследвания, 
които са финансирани изцяло или частично 
с публични средства, на висшите училища 
и научните организации в Българския пор­
тал за отворена наука, наричан по-нататък 
„Портала“. 
Чл. 2. (1) Порталът е национално хранили­
ще на информацията по чл. 1, както и единна 
точка за достъп до нея.
(2) Порталът се създава и поддържа от 
Министерството на образованието и науката 
чрез Националния център за информация и 
документация (НАЦИД).
(3) Порталът е достъпен на електронен ад­
рес: https://bpos.bg/, както и чрез електронна 
препратка от интернет страницата на НАЦИД.
(4) Данните в Портала са съвместими с 
данните в Европейския облак за отворена 
наука, създаден в изпълнение на Резолюция 
на Европейския парламент от 16 февруари 
2017 г. относно Европейската инициатива за 
компютърни услуги в облак (2016/2145(INI) 
(ОВ, С 252/258 от 18 юли 2018 г.) и Решение 
(EC) 2021/764 на Съвета от 10 май 2021 г. 
за създаване на специфична програма за из­
пълнение на Рамковата програма за научни 
изследвания и иновации „Хоризонт Европа“ 
и за отмяна на Решение 2013/743/EC (ОВ, 
L 167/1 от 15 май 2021 г.).
Чл. 3. (1) Публикуването и съхранението 
на данните и публикациите в Портала се осъ­
ществяват при спазване на следните принципи:
1. откриваемост – ресурсите са описани с 
подробни метаданни и притежават постоянни 
идентификатори;
2. достъпност – за машини и хора по 
стандартен протокол чрез постоянните си 
идентификатори; 
3. оперативна съвместимост – използване 
на стандартни формати и схеми за данни и 
метаданни, което позволява обмена им между 
различните системи;
4. възможност за повторна употреба – на­
личие на ясно обозначен лиценз и права за 
достъп. 
(2) Данните и публикациите по чл. 2, ал. 1, 
вписани в Портала, са публични.
Чл. 4. (1) Вписванията на данни и публика­
ции в Портала се извършват от оправомощени 
длъжностни лица, определени от:
1. ректорите на висшите училища;
2. ръководителите на научните органи­
зации;
3. изпълнителния директор на НАЦИД.
(2) Лицата по ал. 1, т. 1 и 2 уведомяват пис­
мено изпълнителния директор на НАЦИД за 
определените от тях длъжностни лица, както 
и в случаите на промяна в тях. 
Г л а в а  в т о р а
ПОДЛЕЖАЩИ НА ПУБЛИКУВАНЕ
РЕСУРСИ
Чл. 5. (1) В Портала се публикуват ресур­
си – данни и публикации от всички научни 
области, които са резултат от научни изслед­
вания, финансирани изцяло или частично с 
публични средства.
(2) Публикациите в Портала трябва да са 
одобрени за публикуване в научни издания 
след научно рецензиране.
Чл. 6. Чрез Портала се осигурява достъп до 
ресурси, качени в хранилището на НАЦИД, 
както и до ресурси, които са предоставяни 
от институционалните хранилища на висши 
училища и научни организации. 
Чл. 7. (1) За всяка публикация се съдържа 
следната информация:
1. тип на ресурса съгласно класификацията 
на Портала;
2. автор/и;
3. заглавие;
4. дата на публикуване;
5. постоянен уникален идентификатор на 
ресурса в Портала;
6. права за публикуване и предоставяне;
7. метаданни, определени в съответствие 
с наръчниците за оперативна съвместимост, 
утвърдени от Инфраструктурата за отворен 
достъп до научни изследвания в Европа – парт­
ньорство с нестопанска цел от 50 организации, 
създадено през 2018 г. като юридическо лице 
съгласно правото на Гърция, за осигуряване на 
постоянна отворена научна комуникационна 
инфраструктура в подкрепа на европейските 
изследвания (https://openaire.eu). 
(2) За данните, резултат от научни изслед­
вания, финансирани изцяло или частично 
с публични средства, се съдържа следната 
информация:
1. постоянен уникален идентификатор на 
ресурса в Портала;
2. автор/и;